Andrea Skjold Frøshaug

Andrea Skjold Frøshaug (født 2. mai 1992 i Oslo) er en norsk fotballspiller. Hun spiller for Røa.

Frøshaug begynte i Korsvoll Idrettslag. I 2007 hadde Korsvoll markert seg kraftig med blant andre Andrea og søsteren Vilde på laget.Den suverene jenteårgangen – Aftenposten, 20. april 2007 Søstrene spilte i angrep, og Andrea hadde gjerne målgivende pasninger fremfor mål selv. 

Da Frøshaug ble for gammel for J16-laget og Korsvoll ikke kunne stille med seniorlag, ble hun kontaktet av Lyn i 2008. Andrea Frøshaug var med på å markere seg allerede fra starten.13-0 over Frigg i damenes serieåpning - Lyns hjemmeside (ikke datert, men kampen foregikk 26. april 2009) Med Førshaug, Caroline Graham Hansen og Ingrid Søndenå på laget vant de Norway Cup. De kom også til semifinalen i J19-norgesmesterskapet, der de knepent tapte for Trondheims-Ørn. Andrea Frøshaug scoret for Lyn.Spennende semifinaler søndag  - fotballmagasinet.no I serien ble det en andreplass bak Linderud-Grei 2. Foran 2010-sesongen trente Andrea Frøshaug og Ingrid Søndenå med Røa. Søndenå valgte Røa, mens Frøshaug ble med Lyn. 2010-sesongen ble mindre glamorøs, med kvartfinaletap i Norway Cup og tap i åttendedelsfinalen mot Fortuna Ålesund, sistnevnte etter at Lyn slo ut Kolbotn med Andrea Frøshaug som matchvinner i 2. runde.Lyn slo storfavoritten  - Nordre Aker Budstikke, 14. juni 2010, hentet 9. november 2011 Serien ble imidlertid vunnet på målforskjell, og Lyn rykket opp.

Andrea Frøshaug skrev under for Røa den 12. februar 2011.Kald gjennomkjøring  - Røas hjemmeside, 12. februar 2011, hentet 9. november 2011 Hun debuterte i serieåpningen mot Sandviken, og scoret sitt første mål da Røa slo Linderud-Grei 13-0. Hun gjorde seg imidlertid mest bemerket da hun scoret vinnermålet borte mot Amazon Grimstad i det 93. minutt. Frøshaug scoret til sammen 9 mål (7 i serien og 2 i cup) på 20 kamper for Røa. Hun startet i fem av dem.

Som Røa-spiller ble Frøshaug tatt ut på J19-landslaget og debuterte mot Sveits den 23. november 2011. - fotball.no

Andrea Skjold Frøshaug, som siden 2013 har spillet for det amerikanske universitetstopplag Embry-Riddle, ble 8. desember 2014 kåret til årets spiller i USA. Hun ble også tatt ut til årets utvalgte amerikanske kvinnelag.Nordbergjenta Andrea National player of the year  
Kristin Tufte Haga, dittoslo.no , 15.12.2014

 Meritter 
Med Lyn
 Norway Cup 2009

Med Røa
 Seriemester 2011

 Referanser 

Kategori:Fotballspillere for Røa Dynamite Girls
Kategori:Fotballspillere for Lyn Fotball Damer
Kategori:Norske fotballspillere
Kategori:Personer fra Oslo
Kategori:Fødsler i 1992